На основу члана 27. става 10. и става 11, члана 28. става 2, члана 29. става 1, а у вези са ставом 3. Закона о јавној својини, члана 99. става 20. Закона о планирању и изградњи (,,Службени гласник РС број 72/2009, 81/2009-испр., 64/2010-одлука УС, 24/2011, 121/2012, 42/2013-одлука УС, 50/2013-одлука УС, 98/2013-одлука УС, 132/2014, 145/2014, 83/2018, 31/2019, 37/2019-др. закон и 92/2020“), и члана 40. Статута Општине Чајетина (,,Службени лист Општине Чајетина“ број 2/2019), Скупштина општине Чајетина, на седници одржаној дана 22. јуна 2023. године, доноси

**ОДЛУКУ О ПРИБАВЉАЊУ НЕПОКРЕТНОСТИ У ЈАВНУ СВОЈИНУ БЕЗ НАКНАДЕ, ОД ВУКОСАВЉЕВИЋ МИЛИЦЕ ИЗ БЕОГРАДА, ЈЕВРЕМОВИЋ АНДРИЈЕ ИЗ БЕОГРАДА И ЈЕВРЕМОВИЋ ДУШАНА ИЗ БЕОГРАДА**

 **1. ПРИБАВЉА СЕ део непокретности-грађевинског земљишта у јавну својину Општине Чајетина БЕЗ НАКНАДЕ, од Вукосављевић Милице из Београда ЈБМГ: 1901964715328, Јевремовић Андрије из Београда ЈМБГ: 2606949710028, Јевремовић Душана из Београда ЈМБГ: 2804952710043,** који део представља јавну саобраћајницу у насељеном месту Златибор, и то:

 **-део катастарске парцеле број 4523/10 КО Чајетина, у површини од 7 м2,** закоји је део Пројектом препарцелације кат. парцела број 7428, 7340/3, 4523/10, 4523/231, 4546/24 и 4548/54 све КО Чајетина, израђеним од стране стручног обрађивача „ШТРИX“ из Београда, ул. Теразије 14, где је одговорни урбаниста Марија Д. Радишић. д.и.а., са лиценцом број 200 1439 14, потврђеним потврдом Одељења за урбанизам и имовинскоправне послове под бројем број 350-77/2023-03 од 16.06.2023. године, увећан удео Општине Чајетина на предметној кат. парцели (758 м2 + 7 м2 = 765 м2), тако да је формирана нова катастарска парцела 1, површине 765 м2 , у оквиру АГТ: редом од 38 до 64.

 - Катастарска парцела број 4523/10 КО Чајетина, површине је 2008 м2 , уписана је у лист непокретностиброј8395, по врсти земљишта-градско грађевинско земљиште, по култури-ливада 7. класе, на којој право сусвојине имају **Вукосављевић Милица** из Београда, Савски Венац, са уделом од 625/2008, **Јевремовић Андрија** из Београда, Чукарица, Висока 029А/11, са уделом од 313/2008, **Јевремовић Душан** из Београда, Светозара Марковића 7, са уделом од 313/2008 и **Општина Чајетина**, са уделом од 758/2008.

 **Предметно прибављање извршиће се БЕЗ НАКНАДЕ**

 **2.** На основу ове одлуке, закључиће се уговор о прибављању грађевинског земљишта у јавну својину, између Општине Чајетина, са једне стране и Вукосављевић Милице, Јевремовић Андрије и Јевремовић Душана, са друге стране, у року од 30 дана од дана ступања ове одлуке на правну снагу.

 3. Овлашћује се председник Општине Чајетина, Милан Стаматовић, да у име и за рачун Општине Чајетина, закључи уговор из става 2. изреке ове одлуке.

 4. Уговор из става 2. изреке ове одлуке, закључује се по претходно прибављеном мишљењу Општинског правобранилаштва Општине Чајетина.

 5. Уговор из става 2. изреке ове одлуке, оверава се код надлежног јавног бележника, а трошкове овере поменутог уговора, сносиће Вукосављевић Милице, Јевремовић Андрије и Јевремовић Душана.

6. Ова одлука ступа на снагу осмог дана од дана објављивања у Службеном листу Општине Чајетина.

***О б р а з л о ж е њ е***

 Дана 19. јуна 2023. године, Одељењу за урбанизам и имовинскоправне послове Општинске управе Општине Чајетина, као органу Општине Чајетина надлежном за имовинскоправне послове, обратио се Михаило Јевремовић из Београда, захтевом за закључење уговора о развргнућу сувласничке заједнице. У истом се наводи да су предлагачи и Општина Чајетина сувласници кат. парцеле 4523/10 КО Чајетина површине 2008 м2, врста земљишта-градско грађевинско земљиште, уписане у лист непокретности број 8395 КО Чајетина. Како је израђен пројекат препарцелације број 350-77/2023-03 које је потврђен од стране Одељења за урбанизам и имовинскоправне послове, стекли су се услови за закључење уговора којим ће сувласници кат. парцеле 4523/10 КО Чајетина регулисати све своје односе и на основу ког ће сваки од сувласника стећи свој самостални део кат. парцеле број 4523/10 КО Чајетина. Уз захтев приложен је и предлог уговора о развргнућу сувласниче заједнице , којим је предвиђено да Општини Чајетина припада самостални део кат, парцеле број 4523/10 које је већи за 7 м2 од тренутног удела и предложено је да Општина Чајетина од сувласника непокретности овај део у површини од 7 м2 прибави без накнаде од предлагача.

 Поступајући по наведеном захтеву, Одељење за урбанизам и имовинскоправне послове Општинске управе Општине Чајетина, спровело је доказни поступак и утврђено је следеће чињенично стање.

-увидом у лист непокретности 8395 КО Чајетина за кат. парцелу 4523/10 КО Чајетина да су сувласници на наведеној непокретности Вукосављевић Милица из Београда, Савски Венац, са уделом од 625/2008, Јевремовић Андрија из Београда, Чукарица, Висока 029А/11, са уделом од 313/2008, Јевремовић Душан из Београда, Светозара Марковића 7, са уделом од 313/2008 и Општина Чајетина, са уцелом од 758/2008.

-Увидом у предметни пројекат препарцелације, утврђено је да је формирана нова КП 1 површине 765 м2 у оквиру АГТ: редом 38 до 64, тако да је уделу Општине Чајетина од 758 м2  припојено 7 м2 које представља део јавне саобраћајнице.

-На усменој расправи одржаној 20.06.2023. године сувласници предметне непокретности изјавили су да су сагласни са Пројектом препарцелације број 350-77/2023-03 који је потврдило Одељење за урбанизам и имовинскоправне послове Општинске управе Чајетина, као и са тим да се изврши развргнуће сувласниче заједнице према предметном пројекту препарцелације, којим је самостални део Општине Чајетина увећан за 7 м2 који Општини Чајетина уступају без накнаде, како исти представља јавну саобраћајницу. Како су пројектом издвојене још неке парцеле које представљају део јавне саобраћајнице, исте ће регулисати у другом поступку. Општински правобранилац изјавио је да је сагласан са пројектом препарцелације и са предметним прибављањем у јавну својину од 7 м2 **без накнаде**, којим ће се увећати површина Општинске Парцеле.

-Новоформирана катастарска парцела 1 површине 765 м2 у оквиру АГТ: редом од 38 до 64, настала је од дела катастраске парцеле број 4523/10 КО Чајетина тако што је сувласничком уделу Општине Чајетина припојено још 7 м2 у складу је са Планом генералне регулације насељеног места Чајетина-седиште Општине, са насељеним местом Златибор-прва фаза (Службени лист Општине Чајетина број 2/2012, 4/2016, 2/2017, 4/2017, 8/2017, 14/2018, 18/2019, 3/2020, 4/2020, 6/2021,2/2022 и 14/2022), а што је утврђено Потврдом Одељења за урбанизам и имовинскоправне послове Општинске управе Чајетина број 350-77/2023-03 од 15.јуна 2023.године.

-Општинско правобранилаштво Општине Чајетина је актом ОП број 5/2023 од 15. јуна 2023.године, дало сагласност на израђени пројекат препарцелације, све у складу са Потврдом Одељења за урбанизам и имовинскоправне послове Општинске управе Чајетина број 350-77/2023-03 од 15. јуна 2023. године.

 Чланом 29. ст. 3 Закона о јавној својини прописано је да се  непокретне ствари могу прибавити у јавну својину бестеретним правним послом (наслеђе, поклон или једнострана изјава воље), експропријацијом, у пореском, стечајном и другим поступцима регулисаним посебним законом..

Чланом 99.став 20 Закона о планирању и изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019 и 37/2019 - др. закон) предвиђено је да се прибављање неизграђеног грађевинског земљишта у јавну својину за потребе уређења површина јавне намене, може, осим у поступку прописаним законом којим се уређује експропријација, спровести и споразумом са власником грађевинског земљишта, на начин и у поступку који се уређује општим актом јединице локалне самоуправе.

Имајући у виду да се у конкретном случају предметно прибављање дела непокретности врши без накнаде, и да се предметни део кат. парцеле 4523/10 КО Чајетина већ користи као површине јавне намене, то су испуњени услови прописани чланом  29. ст. 3 Закона о јавној својини и чланом 99. став 20 Закона о планирању и изградњи.

Из напред изнетог чињеничног стања и важећих законских прописа одлучено је као у диспозитиву решења.

**СКУПШТИНА ОПШТИНЕ ЧАЈЕТИНА**

**Број: 463-26/2023-02 од 22. јун 2023. године**

 **ПРЕДСЕДНИК**

**СКУПШТИНЕ ОПШТИНЕ,**

 ***Арсен Ђурић***